Openbaring 22:20 Ek sluit die reeks oor ‘sterwe en hoop’ met hierdie meditasie af. Ons hoop op ‘n lewe vol van vrede en vol van lewensvervulling is nie een of ander lugspieëling nie. Christus wat die dood oorwin het en wat als die Lewende vanuit die hemel regeer sê: “ Ja, Ek kom gou.” Christus regeer en as Hy sê dat Hy kom dan is dit ook vas en seker. Hier wys de Gees dat die lewe op hierdie aarde nie sinloos is nie. Die HERE het die aarde gemaak en die lewe op hierdie aarde om ewig sinvol te wees. Mense wat dink dat hulle net vir hierdie lewe op aarde bestaan is kortsigtig. Dan leef ‘n mens net vir die hier en nou. Dan is die kans groot dat dit in jou lewe net daarom gaan dat jou gevoelens nou bevredig word. Wie geleer het deur de Gees om op Christus te vertrou, weet dat jy vir die ewigheid leef. Jy wil jou daarop voorberei. Juis daarom is jy op hierdie aarde aktief om volgens die HERE se opdrag Sy skepping te ontplooi. Om in liefde vir jou naaste te leef. Siekte en hartseer maak jou lewe dan nie sinloos nie. Jy weet dat Christus terugkom. Jy leer vanuit God se liefde om na die koms van die Here Jesus te verlang. Omdat wie op hierdie aarde glo en uit die geloof in Christus leef sekerlik weet dat die beste van Sy lewe kom as Christus terugkeer. Regtig iets om na te verlang. Om saam met al die gelowiges van al die eeue te sê: “Amen, ja kom, Here Jesus!’ Ons kan hoopvol vorentoe kyk!